
На основу одредбе чланова 47., 54., 55., 56. и 61. Закона о државним службеницима ( ''Сл гласник РС '' бр.79/05....19/25), одредби чланова 8. став 4. у вези са чланом 2. став 8., чланом 9. став 3., чланова 10., 11., 12., 13., 14., 15., 16. и 26. Уредбе о интерном и јавном конкурсу за попуњавање радних места у државним органима (''Сл гласник РС'' бр.2 /19, 67/21), Правилника о саставу конкурсне комисије, начину провере компетенција, критеријумима и мерилима за избор на извршилачка радна места у судовима и јавним тужилаштвима, ( ''Сл гласник РС'' бр 30/19) Правилника о посебним функционалним  компетенцијама за запослене у судовима, јавним тужилаштвима и Државном правобранилаштву (''Сл гласник РС'' бр.18/19) а у складу са Правилником о унутрашњем уређењу и систематизацији радних места у Прекршајном суду у Ваљеву Су бр I 9 1/24 од 02.07.2024.г., председник  Прекршајног суда у Ваљеву  оглашава 


ЈАВНИ КОНКУРС
За попуњавање извршилачког радног места
У Прекршајном суду у Ваљеву


Орган у коме се радно место попуњава:
Прекршајни суд у Ваљеву, ул Вука Краџића бр.5

I Радно место које се попуњава:
Секретар суда – звање самостални саветник  -1 извршилац
Опис послова радног места: помаже председнику суда у вршењу послова судске управе, израђује нацрте нормативних аката, нацрт кадровског плана, прима странке, прима захтеве за изузеће судија, припрема план коришћења годишњих одмора запослених, обезбеђује замене одсутних запослених, обавља писмену коресподенцију са другим државним органима, припрема предмете на које се односе притужбе странака, израђује општа акта из области управљања кадровима, прати правилно спровођење конкурсног поступка, поступка оцењивања државних службеника и примену прописа из области безбедности и здравља на раду, организује састанке колегијума и друге стручне састанке, води евиденције присутности запослених, стара се о правилној и правовременој припреми плана јавних набавки, тендерске документације и уговора у вези са спровођењем пројеката, предузима мере и активности неопходне за правилно и правовремено спровођење уговора, обавља и друге послове по налогу председника Суда.

Услови за рад на радном месту Секретар суда – звање самостални саветник:
· стечено високо образовање из научне области правне науке на основним академским студијама у обиму од најмање 240 ЕСПБ, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, 
· положен правосудни испит,  
· две године радног искуства у струци после положеног правосудног испита и 
· потребне компетенције за рад на овом радном месту.

Општи услови за запослење:
· да је учесник конкурса пунолетни држављнин Републике Србије,
· да учеснику конкурса није престајао радни однос у државном органу због теже повреде дужности из радног односа,
· да учесник конкурса није осуђиван на казну затвора у трајању од најмање шест месеци.

II Фазе изборног поступка и учешће кандидата:

Изборни поступак спроводи се из више обавезних фаза у којима се проверавају опште функционалне компетенције, посебне функционалне компетенције, понашајне компeтенције и фазе у којој се спроводи интервју са комисијом.

1. Провера општих функционалних компетенција :
Кандидатима који учествују у изборном поступку за радно место Секретар суда – звање самостални саветник вршиће се најпре провера општих функционалних компетенција и то:
· Организација и рад државних органа Републике Србије 
· Дигитална писменост 
· Пословна комуникација 

Компетенција Организација и рад државних органа Републике Србије провераваће се путем теста који ће се састојати од 20 питања. Кандидати тест решавају заокруживањем једног од више понуђених одговора. Тест ће саставити комисија методом случајног избора из базе питања која је објављена на интернет страници Прекршајног суда у Ваљеву. Кандидати ће тест радити у папирној форми. Време за израду теста је 45 минута.
Компетенција Дигитална писменост провераваће се израдом практичног задатка на рачунару. Кандидатима ће се поставити задаци слични задацима који су објављени на интернет старници Прекршајног суда у Ваљеву. Време за израду задатка је 45 минута. У погледу провере опште функционалне компетенције ''Дигитална писменост''  (поседовање знања и вештина у основама коришћења рачунара, основама коришћења интернета, обради текста и табела, табеларне калкулације), ако кандидат поседује одговарајући сертификат, потврду или други одговарајући доказ о поседовању знања и вештина из наведених области на траженом нивоу и желећи да на основу њега буде ослобођен тестирања компетенције ''Дигитална писменост'' неопходно је да уз пријавни образац (уредно и у потпуности попуњен у делу * рад на рачунару), достави тражени доказ у оригиналу или овереној фотокопији.

Компетенција Пословна комуникација провераваће се решавањем теста који ће се радити у папирној форми. Кандидати тест решавају заокруживањем једног од више понуђених одговора из постављених задатака који ће бити слични задацима објављеним на интернет страници Прекршајног суда у Ваљеву. Време за израду задатака је 45 минута.

Комисија ће саставити извештај о резултатима провере општих функционалних компетенција а укупан број бодова који се могу доделити кандидату износи највише 9 бодова

2. Провера посебних функционалних компетенција:
Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција. Посебне функционалне компетенције односе се на општа методолошка знања и вештине у  оквиру одређене области рада, односно на специфичне и методолошке вештине у оквиру одређеног радног места за запослене у судовима.

1. Провера  познавања прописа релевантних за судску управу ће се вршити путем писаног теста који се састоји од 15 питања са више понуђених одговора. Кандидати одговарају на питања заокруживањем једног од понуђених одговора. Време за израду теста је 45 минута. Кандидат може на свако питање дати одговор, односно заокружити само један одговор. Свако брисање или исправка датог одговора сматра се као нетачан одговор. Ако се кандидат на тесту служи недозвољеним средствима (коришћење уџбеника, белешки, мобилних телефона, преписивање и др.), Комисија ће кандидата удаљити са теста. У таквом случају, сматраће се дакандидат није положио тест. Сваки тачан одговор на питање доноси један бод.

2. Провера познавања подзаконских аката, интерних процедура и других аката органа за обављање послова радног места секретара суда ће се вршити усменим путем – разговор са кандидатом – решавањем задатка који је типичан за радно место секретар суда у Прекршајном суду у Ваљеву. Време за припрему одговра на задатак је 15 минута.

3. Провера поседовања знања и вештина за организацију и координацију рада унутрашњих организационих јединица суда, као и поседовање знања и вештина за израду нацрта нормативних и других аката ће се вршити усменим путем – разговор са кандидатом – решавањем задатка који је типичан за радно место секретар суда у Прекршајном суду у Ваљеву. Време за припрему одговра на задатак је 15 минута.

Мерила која ће бити коришћена за вредновање функционалних компетенција путем разговора са кндидатима су следећа: стручна заснованост, аналитичност, систематичност, прецизност и тачност у навођењу података и јасноћа у изношењу личног става и мишљења.
3. Провера понашајних компетенција :

- Управљање информацијама
- Управљање задацима и оставривање резултата
- Орјентација ка учењу и променама
-  Изградња и одржавање професионалних односа и
- Савесност, посвећеност и интегритет.
 Провера понашајних компетенција обавиће се путем упитника а испитивање путем упитника обавиће дипломирани психолог.

4. Интервју са комисијом и вредновање кандидата :
Процена мотивације за рад на радном месту Секретар суда и прихватање вредности државних органа – провераваће се путем интервјуа са комисијом (усмено). Максимални број бодова који кандидат може добити је 6.

III Врста радног односа :
За радно место секретар суда радни однос се заснива на неодређено време у Прекршајном суду у Ваљеву уз обавезан пробни рад за оне који први пут заснивају радни однос у државном органу. Пробни рад траје 6 (шест) месеци.

 IV Општи услови за рад на радном месту Секретар суда:
· Држављанство Републике Србије
· Да је учесник конкурса пунолетан.
· Да учеснику конкурса раније није престајао радни однос у државном органу због теже повреде радне дужности из радног односа и
· Да учесник конкурса није осуђиван на казну затвора од најмање шест месеци.

V Датум оглашавања и рок за подношење пријава на конкурс:

Датум оглашавања : 09.09.2026.године

Јавни конкурс је оглашен на огласној табли Прекршајног суда у Ваљеву, на интернет презентацији Прекршајног суда у Ваљеву, на порталу е- управе и на интернет презентацији и у периодичном издању Националне службе за запошљавање.
Рок за подношење пријава на конкурс је 8 (осам) дана и почиње да тече наредног дана од дана објављивања јавног конкурса у периодичном издању огласа Националне службе за запошљавање – публикација ''Послови''.

Последњи дан за подношење пријава је 17.09.2026.г.

VI Пријава на јавни  конкурс врши се на Обрасцу пријаве који је доступан на интернет презентацији Прекршајног суда у Ваљеву.
Уредно попуњен, одштампан и потписан Образац пријаве подноси се на шалтеру пријема Прекршајног суда у Ваљеву, на адреси Вука Караџића број 5 или поштом на наведену адресу, са назнаком ''Пријава на јавни конкурс-попуњавање радног места Секретар суда – звање самостални саветник''.

Приликом предаје пријаве на конкурс, пријава добија шифру под којом подносилац пријаве учествује у даљем изборном поступку. Шифра пријаве се уноси у образац пријаве након што Комисија састави списак кандидата међу којима се спроводи изборни поступак.
Подносиоци пријаве се обавештавају о додељеној шифри у року од три дана од дана пријаве, достављањем наведеног податка на начин који је у пријави назначен за доставу обавештења.

VII Докази које прилажу кандидати који су успешно прошли фазу провере посебних функционалних компетенција, пре интервјуа са Конкурсном комисијом за радно место Секретар суда:
1. Биографија са наводима о досадашњем радном искуству
2. Уверење о држављанству Републике Србије
3. Извод из матичне књиге рођених
4. Диплома којом се потврђује стручна спрема
5. Доказ о положеном правосудном испиту 
6. Исправе којима се доказује радно искуство у струци (потврде, решења, уговори и други акти из којих се види на којим пословима, са којом стручном спремом и у ком периоду је стечено радно искуство)
7. Потврду да учеснику конкурса раније није престајао радни однос у државном органу због теже повреде радне дужности из радног односа издате од стране државног органа у коме је учесник јавног конкурса био у радном односу;
8. Уверење надлежног органа (МУП) да кандидат није осуђиван.(не старије од шест месеци)
9. Уверење издато од стране суда да се против кандидата не води кривични поступак (не старије од шест месеци)

Образац 1. или 1а. – изјава у којој се учесник конкурса опредељује да ли ће сам доставити податке о чињеницама о којима се води службена евиденција или ће то орган учинити уместо њих.Одредбама члана 9. и члана 103. Закона о општем управном поступку (''Сл. Гласник РС'' бр.18/2016, 95/2018 и 2/2023) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама.Документ о чињеницама о којима се води службена евиденција је: извод из матичне књиге рођених, уверење о држављанству, уверење о положеном правосудном испиту и уверење да кандидат  није осуђиван на казну затвора од најмање шест месеци.Потребно је да кандидат попуни изјаву (Образац 1. или 1а.) којом се опредељује за једну од две могућности, да орган прибави податке о којима се води службена евиденција или да ће то кандидат учинити сам.Обрасци 1. и 1а. могу се преузети на интернет страници Прекршајног суда у Ваљеву у оквиру обавештења о конкурсу.Попуњену изјаву је неопходно доставити уз напред наведене доказе.
Државни службеник који се пријављује на конкурс , уместо уверења о држављанству и извода из матичне књиге рођених, подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или фотокопији која је оверена код јавног бележника(изузетно у градовима и општинама у којима нису именовани јавни бележници, приложени докази могу бити оверени у основним судовима, судксим јединицама, пријемним канцеларијама основних судова, однос општинским управама, као поверени посао)

Сви докази се прилажу на српском језику, односно уколико су на страном језику морају бити преведени на српски језик и оверени од стране овлашћеног судског тумача.Диплома којом се потврђује стручна спрема, а која је стечена у иностранству мора бити нострификована.

 VIII Рок за подношење доказа: 

Кандидати који су успешно прошли фазу провере посебних функционалних компетенција, пре интервјуа са конкурсном комисијом, позивају се да у року од 5 (пет) радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Пријаве и докази за јавни конкурс се подносе на шалтеру пријема Прекршајног суда у Ваљеву на адреси Ваљево у ул Вука Караџића бр.5 или поштом на наведену адресу, са назнаком ''Пријава на јавни конкурс-попуњавање радног места секретар суда'' 

IX Лице задужено за давање обавештења о конкурсу:
Љиљана Арсенијевић, судија, контакт телефон 014/295-700 или у згради суда у ул. Вука Караџића бр.5, Ваљево

X Датум и место провере компeтенција учесника у изборном поступку:

Са учесницима поступка чије су пријаве благовремене, допуштене, разумљиве, потпуне, уз које су приложени сви потребни докази и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести у просторијама Прекршајног суда у Ваљеву у ул. Вука Караџића бр.5.Кандидати ће о датуму и времену бити обавештени на бројеве телефона или e-mail адресе које наведу у својим обрасцима пријаве.

Kандидати који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или мејл адресе) које наведу у својим обрасцима пријаве.




Напомене:

Документа о чињеницама о којима се води службена евиденција су:уверење о држављанству, извод из матичне књиге рођених, уверење о положеном правосудном испиту и уверење да кандидат није осуђиван.Одредбом члана 9. став 3. Закона о општем управном поступку прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује, док је одредбом члана 103. став 3. Закона о општем управном поступку прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање , осим ако странка изричито изјави да ће те податке прибавити сама.

Потребно је да кандидат у делу * ''изјава'' у Обрасцу пријаве заокружи на који начин жели да се прибаве његови подаци из службених евиденција.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази биће одбачене.

Сагласно члану 9. Закона о државним службеницима при запошљавању у државни орган кандидатима су под једнаким условима доступна сва радна места, а избор кандидата врши се на основу провере компетенција.

Обавештавају се учесници да ће се документација враћати искључиво на писани захтев учесника.

Прекршајни суд у Ваљеву не врши дискриминацију на основу расе , боје коже, пола, вере, националности, етничког порекла или инвалидитета.Конкуренција се заснива на квалитету и отворена је за све који испуњавају прописане услове.Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављује се  на огласној табли Прекршајног суда у Ваљеву, на интернет презентацији Прекршајног суда у Ваљеву, на порталу е- управе и на интернет презентацији и у периодичном издању Националне службе за запошљавање.

Образац пријаве на конкурс за радно место Секретар суда, може се преузети на званичној интернет презентацији Прекршајног суда у Ваљеву.

                                           
                                                 Председник суда
                                                  Снежана Живановић

